Renē van de Kerhofs
Renē van de Kerhofs (nīderlandiešu: René van de Kerkhof, dzimis 1951. gada 16. septembrī) ir bijušais Nīderlandes futbolists, spēlēja uzbrucēja pozīcijā. Vislabāk zināms par savu spēli FC Twente un PSV Eindhoven komandās. 2004. gadā van de Kerhofs tika iekļauts FIFA 100 sarakstā. Nīderlandes futbola izlases sastāvā, kopā ar savu dvīņu brāli Villiju, van de Kerhofs spēlēja 1974. un 1978. gada FIFA Pasaules kausā.